***Mysteriet Marianne*** er en norsk sannkrimdokumentar i seks deler som sendes på TV 2 i september 2020. Serien tar for seg forsvinningen av Marianne Rugaas Knudsen utenfor Risør i august 1981, og er laget av Novemberfilm.

Bakgrunn
--------

Utdypende artikkel: Marianne-saken

Etter skoletid fredag 28. august 1981 gikk seks år gamle Marianne Rugaas Knudsen ned til Frydendal Varehandel like utenfor Risør sentrum. Butikken lå bare et par hundre meter unna hjemmet sitt, og seksåringen skulle kjøpe is og godteri. Etter å ha betalt, gikk hun ut av forretningen og forsvant deretter sporløst. Tross flere store leteaksjoner og omfattende politietterforskning har forsvinningen forblitt uløst, og Marianne har aldri blitt funnet. Politiet anser saken som en kriminalsak, og forsvinningen omtales som en av Norges største krimgåter.

I 2019 offentliggjorde produksjonsselskapet Novemberfilm at de jobbet med en sannkrimdokumentar om forsvinningssaken. Serien ledes av journalist Anne Marte Adolfsen, som selv tilbragte sine barndoms somre i Risør. I løpet av seks deler møter Adolfsen vitner, pårørende, etterforskere, risørfolk og journalister som har hatt tilknytning til saken på ulikt vis. Blant journalistene er Jon Gelius, som i 1988 laget en reportasjeserie om saken for sin daværende arbeidsgiver, *Agderposten*.

Også Mariannes foreldre, Torunn Rugaas og Morten Ziender, samt søsteren Elsebeth – er sterkt delaktige i *Mysteriet Marianne*. Forsvinningen utløste en av de største politietterforskningene på Sørlandet, men få av de involverte politietterforskerne har ønsket å bidra til serien. Et unntak er etterforskeren Ola Thune, som i 1981 var ansatt i Kripos og jobbet med saken. I serien får også politiet kritikk for at de iverksatte en kriminaletterforskning og grundige vitneavhør først dager etter Marianne forsvant. Blant de medvirkende i serien er privatetterforsker Grete Strømme, som selv hevder hun har funnet feil og mangler i etterforskningen.

Adolfsen har også opptaksregi, mens Inger-Lill Persett er produsent for serien.

Episodeliste
------------

Liste over de seks avsnittene. Hvert avsnitt varer rundt 44 minutter.

|
|  |
| Nr.  | Tittel  | Regi  | Lansert  |
| --- | --- | --- | --- |
| 1 | «*Hun har bare gått seg vill*»  | Anne Marte Adolfsen og Inger-Lill Persett | 1. september 2020 (2020-09-01) |
|   |
| 2 | «*Når natta har gått*»  | Anne Marte Adolfsen og Inger-Lill Persett | 1. september 2020 (2020-09-01) |
|   |
| 3 | «*Den perfekte mistenkte*»  | Anne Marte Adolfsen og Inger-Lill Persett | 8. september 2020 (2020-09-08) |
|   |
| 4 | «*Jag har dödad din dotter*»  | Anne Marte Adolfsen og Inger-Lill Persett | 8. september 2020 (2020-09-08) |
|   |
| 5 | «*Hår på bunnen*»  | Anne Marte Adolfsen og Inger-Lill Persett | 15. september 2020 (2020-09-15) |
|   |
| 6 | «*Under radaren*»  | Anne Marte Adolfsen og Inger-Lill Persett | 15. september 2020 (2020-09-15) |
|   |

Referanser
----------

1. ↑  Catherine Gonsholt Ighanian (1. september 2020). «Moren til Marianne om ny TV-dokumentar: – Helt inn i sjelen min». *www.vg.no*. VG Nett. Besøkt 2. september 2020.
2. ↑  «Marianne-saken gjenopptas». *www.vg.no*. VG Nett. 25. februar 2003. Besøkt 2. september 2020.
3. 1 2  ««Mysteriet Marianne»: «Som en bildelagt versjon av Wikipedia-artikkelen om saken»». *www.aftenposten.no*. Besøkt 2. september 2020.
4. ↑  Bjørnstad, Malini Gaare (31. august 2020). «- Tanken om at vi kunne vært flere i familien er sår». *kk.no* **(norsk)**. Besøkt 2. september 2020.
5. ↑  NRK (13. mai 2017). «Vil ha ny etterforskning». *NRK*. Besøkt 2. september 2020.
6. ↑  Mieszkowska, Alexandra (3. mars 2019). «Hva skjedde med lille Marianne?». *kk.no* **(norsk)**. Besøkt 2. september 2020.
7. ↑  «Novemberfilm med høstpremiere på "Mysteriet Marianne"». *Rushprint*. 26. juni 2020. Besøkt 2. september 2020.
8. ↑  «Mysteriet Marianne» **(norsk)**. Besøkt 2. september 2020.